CELEX: 62009CA0410
Language: hu
Date: 2011-05-12 00:00:00
Title: C-410/09. sz. ügy: A Bíróság (második tanács) 2011. május 12-i ítélete (a Sąd Najwyższy (Lengyelország) előzetes döntéshozatal iránti kérelme) — Polska Telefonia Cyfrowa sp. z o.o. kontra Prezes Urzędu Komunikacji Elektronicznej (Az Európai Unióhoz való csatlakozás feltételeiről szóló okmány — 58. cikk — 2002/21/EK irányelv — Bizottsági iránymutatás — Az Európai Unió Hivatalos Lapjában valamely tagállam nyelvén való közzététel hiánya — Érvényesíthetőség)

9.7.2011   
            
            
               HU
            
            
               Az Európai Unió Hivatalos Lapja
            
            
               C 204/7
            
         A Bíróság (második tanács) 2011. május 12-i ítélete (a Sąd Najwyższy (Lengyelország) előzetes döntéshozatal iránti kérelme) — Polska Telefonia Cyfrowa sp. z o.o. kontra Prezes Urzędu Komunikacji Elektronicznej
   (C-410/09. sz. ügy) (1)
   
   (Az Európai Unióhoz való csatlakozás feltételeiről szóló okmány - 58. cikk - 2002/21/EK irányelv - Bizottsági iránymutatás - Az Európai Unió Hivatalos Lapjában valamely tagállam nyelvén való közzététel hiánya - Érvényesíthetőség)
   2011/C 204/13
   Az eljárás nyelve: lengyel
   
      A kérdést előterjesztő bíróság
   
   Sąd Najwyższy
   
      Az alapeljárás felei
   
   
      Felperes: Polska Telefonia Cyfrowa sp. z o.o.
   
      Alperes: Prezes Urzędu Komunikacji Elektronicznej
   a Prezes Urzędu Ochrony Konkurencji i Konsumentów részvételével
   
   
      Tárgy
   
   Előzetes döntéshozatal iránti kérelem — Sąd Najwyższy — A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány (HL L 2003., 33. o.) 58. cikkének értelmezése — Az aktusoknak a Európai Unió Hivatalos Lapjában való közzététele — A valamely tagállam nyelvén közzé nem tett bizottsági iránymutatás ezen állam szabályozó hatósága általi alkalmazása
   
      Rendelkező rész
   
   A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány 58. cikkét úgy kell értelmezni, hogy azzal nem ellentétes, hogy valamely nemzeti szabályozó hatóság az elektronikus hírközlési hálózatok és szolgáltatások közösségi keretszabályozása alapján a piacelemzésre és a piaci erő felmérésére vonatkozó bizottsági iránymutatásra hivatkozhasson valamely olyan határozatában, amelyben jogszabályi kötelezettségeket ír elő az elektronikus hírközlési szolgáltatások valamely piaci szereplőjével szemben, annak ellenére, hogy ezt az iránymutatást nem tették közzé az Európai Unió Hivatalos Lapjában a szóban forgó tagállam nyelvén, jóllehet az az Unió egyik hivatalos nyelve.
   
      (1)  HL C 24., 2010.1.30.